Ribe Stifts Adresseaviser, 1834-11-21
Udenlandske Efterretninger. Frankerig. Endelig er et nyt Ministerium kommet i Stand, og det et saadant, som ingen Mennesker havde drømt om, og som derfor har vakt almindelig Forundring. Moniteuren af 10de d. M. indeholder en Række af Ordonnantser, som ere contrasignerede af den eneste tilbageblevne Minister, Hr. Persil, og hvis Jndhold kortelig er følgende. De fra Hrr. Rigny, Thiers, Duchattel, Guizot og Humann indgivne Ansøgninger og Afsked ere antagne. Hertugen af Bassano, Pair af Frankerig, er udnævnt til Jndenrigsminister og Præsident; Hr. Bresson, Gesandt ved det preussiske Hof, til Udenrigsminister; General Bernard til Krigsminister; Baron Carl Dupin, Medlem af de Deputeredes Kammer og Admiralitets Collegiet, til Marine- og Coloni Minister, i Stedet for Admiral Jacob, som er kaldet til en anden Virksomhed (han er bleven Adjutant hos Kongen); og endelig Hr. Deputerede Teste og Passy, hiin til Handelsminister, denne til Finantsminister. General Bernard, som er ophøiet til Pair, bestyrer tillige midlertidigen det udenlandske Departement, indtil Hr. Bressons Ankomst; Hr. Teste forestaaer ligeledes midlertidigen Ministeriet for den offentlige Underviisning. Hvo der er udseet til denne Post, omtaler Moniteuren ikke; den almindelige Mening nævner den talentfulde Advocat Sauget fra Lyon, som er Medlem af de Deputeredes Kammer. Endelig anordder endnu een Ordonnants, at Kamrenes Møder, som vare udsatte til d. 29de December, skulle aabnes allerede d. 1ste. Hvad der nu er Anledningen til eller Hensigten med at sammensætte Ministeriet paa denne Maade, er ikke godt at sige. Valget af Hertugen af Bassano (Maret), der, som Minister-Statssecretær under Napoleon, har været vant til at udføre en aab solut Herskers befalinger, kunde synes at tyde hen paa, at Kongens personlige Villie fremdeles vil sikkre sig en afgjørende Jndflydelse paa Statsraadets Forhandlinger; men dertil passer sig ikke, hvad enkelte Pariser blade fortælle, Hertugen i en Samtale med Kongen skal have yttret, at det vil være aldeles nødvendigt, at vende tilbage til de demokratiste Principer fra 1830; at Statskibet maa seile for Julivinden, dersom det ellers skal fare vel, og at det nye Ministerium maa gjøre det til sin Opgave, at restaurere Julirevolutionen. Det vilde føre os forvidt, dersom vi skulde anføre de forskjellige Blades Yttringer i denne Anledning. Organerne for "det tredie Parti, saasom Constitutionel, Temps og Jmpartial, ere saare tilfredse og fulde af glade Forventninger. Messager og Handelstidenden have hidtil iagttaget Taushed; men Coureren er yderst bitter og udtaler høirøstet sin Uvillie. "Et doctrinært Cabinet" – siger den blandt Andet - "vilde være blevet forhadt; men det havde dog havt Noget at betyde. Derimod har det nærværende Cabinet slet Jntet at betyde; det er en tilfældig Sammenhobning af Navne, hvilke intet fælles Princip forhinder, af Personer, som gjennem deres hele Levetid have været hinanden fremmede. Det er ikke Hensyn til Nødvendigheden af at erholde en parlamentarisk Majoritet, der har indvirket paa denne Sammensætning; thi Nogle ere Kammeret ganske fremmede, og de Andre ere der uden al Jndflydelse. Er det Keiserriget, er det "det tredie Parti, er det Hr. v. Talleyrands Jndflydelse, man har her villet personificere i dette Ministerium, Nei, det er Hoffet og alene Hosset; Hoffets Overlegenhed skal dette Ministerium repræsentere; det er en reen Emanation af Camarillen." Den republikanske National er omtrent af samme Mening; men da den er lige glad, enten det gaaer op eller ned, naar det kun gaaer mod Enden med Kongedømmet: saa er den meget tilfreds med det nuværende Ministerium og jubler over, at "det gaaer raskere med det orleanske Dynasti, end den havde turdet haabe." Journal des Debats, denne varme Tilbeder af de forrige Ministre er heelt sørgmodig stemt; den beklager inderlig deres Afgang, og det er let at see, at den ikke venter noget Godt af deres Eftermænd, den udlader sig endog med, at den mulig vil blive nødt til at træde i Opposition til det nye Cabinet, dersom nemlig dette ikke punctlig vil overholde de Love, der ere udgaaede fra det forrige og sigte til den offentlige Ordens Beskyttelse. National trøster den med, at de fratraadte Ministre ingenlunde have taget det hidtil fulgte Regjeringssystem med sig; thi de havde slet intet eget System; deres hele Politik bestod i blind Lydighed mod Kongens personlige Villie, og det samme vil være Tilfældet med de nye Ministre. Forresten ere hartad Alle enige i at drage de enkelte Cabinets-Medlemmers personlige Dygtighed meere eller mindre i Tvivl. Om Hertugen af Bassand tvivler man, at han, efter i saa lang Tid at have været fjernet fra Statssager, vil i en Alder af 72 Aar være skikket til at lede de offentlige Anliggender, især da han ikke har kunnet lede sine egne, men har sat sin Formue til ved mislykkede Speculationer. Om General Bernard veed man kun, at han er en udmærket Jngenieur, og om Hr. Bresson veed man egentlig ingen Ting. Admiral Rigny har beklaget, at han skulde under Hr. DupinsCommando, og man formoder, at alle andre Sømænd, ere af samme Mening. Advocaten Hr. Teste troer man ikke vil være Handelsministeriet voxen, og Hr. Passe. ansee vel de andre Journaler for en dygtig Finants mand; men National forsikkrer at han duer ikke. Endnu kan det bemærkes, at Bekjendtgjørelsen om det nye Ministerium bragte Statspapirerne til at falde (Nogle ansee dette for et godt Tegn), og at man paa Børsen indgik Væddemaal om, at det ikke vil holde sig i 8 Dage. - Hertuginden af Berry skal være kommen til Genua, hvor man mener, at hun og Don Miguel stikke Hovederne sammen.